Deg wayen yerzan asbadu-is deg yisegzawalen, nufa asegzawal ”Le Petit Robert” yefka-d tabadut-a: « Amezgun d taẓuri i yettnadin ad d-yesken sdat n yimnezhen ilmend n yimsisiyen ibedlen seg tallit ɣer tayeḍ, seg tɣerma ɣer tayeḍ, tagrumma n tedyanin yemmugen sɣur yimdanen i ixedmen kra, i yettmeslayen »2. Seg tbadut-a ad d-negzu dakken ticeqqufin n umezgun ttmaggant sdat n lɣaci sdat n yimnezhen, aya s yilugan i t-yesselḥawen, ilugan-a d wid i yettbeddilen ilmend n tmettiyin d talliyin i deg d-tella tira-s akked uskan n tceqquft, d win id-yettilin s tigawt imi mačči d ameslay kan.